type: legislation

jurisdiction: Hungary

text:
10/2015. (VI. 2.) KKM utasítása a Külgazdasági és Külügyminisztérium külföldi állampolgársággal rendelkező személyek részére adományozható állami kitüntetésekkel kapcsolatos belső eljárásrendjéről.
A Magyarország címerének és zászlajának használatáról, valamint állami kitüntetéseiről szóló 2011. évi CCII. törvényben foglaltakra
is figyelemmel, a jogalkotásról szóló 2010. évi CXXX. törvény 23. § (4) bekezdés c) pontjában foglalt jogkörömben eljárva a következő
utasítást adom ki:
1. Általános rendelkezések 1.1. Jelen utasítás személyi hatálya a  Külgazdasági és Külügyminisztérium (a továbbiakban: Minisztérium) szervezeti
egységeiben foglalkoztatott,
a) a központi államigazgatási szervekről, valamint a Kormány tagjai és az államtitkárok jogállásáról szóló 2010. évi
XLIII. törvény 6. és 7. §-a alapján a Minisztériummal állami vezetői szolgálati jogviszonyban álló személyre,
b) a Minisztériummal kormányzati szolgálati jogviszonyban álló kormánytisztviselőre, kormányzati ügykezelőre,
c) a  munka törvénykönyvéről szóló 2012. évi I. törvény és a  közszolgálati tisztviselőkről szóló 2011. évi
CXCIX. törvény (a továbbiakban: Kttv.) 258. §-a alapján a Minisztériummal munkaviszonyban álló munkavállalóra,
d) a fegyveres szervek hivatásos állományú tagjainak szolgálati viszonyáról szóló 1996. évi XLIII. törvény 49/B. és
49/C. §-a alapján a Minisztériumba vezényelt hivatásos szolgálati viszonyban álló személyre,
e) a Minisztériummal megbízási jogviszonyban álló személyre,
f ) a honvédek jogállásáról szóló 2012. évi CCV. törvény 51. és 52. §-a alapján a Minisztériumba vezényelt szolgálati
viszonyban álló személyre [a továbbiakban az a)–f ) pontban felsoroltak együtt: munkatárs] és
g) a Kttv. 47. §-ának hatálya alá tartozó ösztöndíjas jogviszonyban álló személyre
terjed ki.
1.2. Jelen utasítás alkalmazásában rendkívüli eljárásnak minősül minden olyan eljárás, amikor a rendes eljárásra vonatkozó
rendelkezések valamely elháríthatatlan, külső oknál fogva egyáltalán nem, vagy csak részben alkalmazhatóak. Ilyen
különösen, ha a  nemzeti ünnepekhez kapcsolódó kitüntetési eljárástól függetlenül más okból haladéktalanul
szükséges a  kitüntetésre javasolt személyre vonatkozó javaslat, illetve előterjesztés támogathatóságáról döntést
hozni.
2. A rendes eljárás, valamint a Kitüntetési Munkabizottság
2.1. A Minisztérium Protokoll és Szervezési Főosztálya (a továbbiakban: Protokoll és Szervezési Főosztály) minden év
február, illetve szeptember hónap közepéig a Minisztérium önálló szervezeti egységeit (ideértve a külképviseleteket
is) felhívja, hogy a  soron következő nemzeti ünnep alkalmából – a  jogszabályi feltételeknek való megfelelőség
esetén  – állami kitüntetésre felterjeszteni kívánt külföldi vagy külföldi állampolgársággal is rendelkező személyek
körét jelöljék meg, és javaslataikat indokolással ellátva írásban a  felhívásban megjelölt határidőig juttassák el
a Protokoll és Szervezési Főosztály részére.
2.2. A Protokoll és Szervezési Főosztály a  javaslatot annak megérkezését követően az  illetékes területi főosztálynak
véleményezés, illetve előterjesztés készítése céljából haladéktalanul megküldi.
2.3. Az illetékes területi főosztály a javaslat beérkezésétől számított három munkanapon belül a javaslat alapján készített
előterjesztést felterjeszti jóváhagyás céljából a felette irányítási jogkört gyakorló helyettes államtitkár (a továbbiakban:
helyettes államtitkár) részére, aki – egyetértése esetén – az  előterjesztést haladéktalanul megküldi a  Protokoll és
Szervezési Főosztály részére.
2.4. A helyettes államtitkár által támogatott előterjesztések megvitatása és jóváhagyása céljából a Protokoll és Szervezési
Főosztály gondoskodik a Minisztériumban működő Kitüntetési Munkabizottság (a továbbiakban: Munkabizottság)
összehívásáról, ennek keretében a meghívót az ülést megelőző 10. napig megküldi a Munkabizottság valamennyi
tagja és állandó, illetve eseti meghívottja részére.
2.5. A Munkabizottság elnöke a Minisztérium parlamenti államtitkára, tagjai
a) a közigazgatási államtitkár,
b) a gazdaságdiplomáciáért felelős államtitkár,
c) a biztonságpolitikai és nemzetközi együttműködésért felelős államtitkár, valamint
d) a kulturális és tudománydiplomáciáért felelős államtitkár.
2.6. A Munkabizottság elnöke, illetve tagja akadályoztatása esetén a  Minisztérium szervezeti és működési szabályzata
szerinti helyettesítéséről gondoskodik.
2.7. A Munkabizottság ülésein az adminisztratív feladatok ellátása érdekében állandó meghívottként részt vesz a Protokoll
és Szervezési Főosztály kijelölt munkatársa, valamint eseti meghívottként a  Munkabizottság által tárgyalt
előterjesztésért felelős területi főosztály vezető munkatársa. A Munkabizottság üléséről emlékeztető készül.
2.8. A Munkabizottság évente két alkalommal, április végén és november végén ülésezik. A  Munkabizottság az  általa
megtárgyalt és többségi szavazással jóváhagyott előterjesztést haladéktalanul felterjeszti a  külgazdasági és
külügyminiszternek (a továbbiakban: miniszter) az előterjesztés támogathatóságára vonatkozó döntéshozatalra.
2.9. A miniszter minden év május 10-ig, illetve december 5-ig a  felterjesztett előterjesztések alapján döntést hoz
a  kitüntetésre előterjesztendő személyek köréről, amelyet a  Protokoll és Szervezési Főosztály vezetője legkésőbb
a  soron következő nemzeti ünnepet megelőző 90. napig továbbít a  Miniszterelnökség állami kitüntetések
miniszterelnöki előterjesztésével kapcsolatos teendőket ellátó szervezeti egysége részére a  vonatkozó jogszabályi
rendelkezések szerinti további intézkedésre.
3. Rendkívüli eljárás 3.1. Rendkívüli eljárás esetén a  rendes eljárásra vonatkozó rendelkezéseket a  jelen alcímben foglalt eltérésekkel kell
alkalmazni.
3.2. Ha külföldi vagy külföldi állampolgársággal is rendelkező személy kitüntetéséről rendkívüli eljárásban, soron kívül
szükséges döntést hozni, arról a  javaslattevő – amennyiben az  a  Minisztérium szervezeti egysége – megfelelő
indokolás mellett a Protokoll és Szervezési Főosztályt haladéktalanul írásban értesíti.
3.3. A helyettes államtitkár az általa támogatott előterjesztést a soron következő Miniszteri Értekezlet ülésén megvitatás
és jóváhagyás céljából előterjeszti, erről a Protokoll és Szervezési Főosztályt haladéktalanul értesíti. Ha a Miniszteri
Értekezlet az előterjesztést jóváhagyja, a miniszter dönt az előterjesztés támogathatóságáról.
3.4. A  miniszter által támogatott és jóváhagyott előterjesztésekről a  Protokoll és Szervezési Főosztály haladéktalanul
írásban értesíti a Miniszterelnökség állami kitüntetések miniszterelnöki előterjesztésével kapcsolatos teendőket ellátó
szervezeti egységét.
4. Záró rendelkezések 4.1. Ez az utasítás a közzétételét követő napon lép hatályba.
Szijjártó Péter s. k.,
 külgazdasági és külügyminiszter


text:
1268/2019. (V. 8.) Korm. határozata az NFSI Nemzeti Fejlesztési és Stratégiai Intézet Nonprofit Korlátolt Felelősségű Társaság 2019. tevékenységéhez biztosítandó forrásról.
A Kormány
 1. egyetért azzal, hogy az  NFSI Nemzeti Fejlesztési és Stratégiai Intézet Nonprofit Korlátolt Felelősségű Társaság
(a  továbbiakban: NFSI Nonprofit Kft.) 2019.  évi tevékenységéhez a  központi költségvetés terhére összesen
1 858 000 000 forint forrás biztosítására kerüljön sor,
2. az államháztartásról szóló 2011.  évi CXCV.  törvény (a  továbbiakban: Áht.) 33.  § (1)  bekezdésében biztosított
jogkörében eljárva a Magyarország 2019. évi központi költségvetéséről szóló 2018. évi L. törvény (a továbbiakban:
Kvtv.) 1.  melléklet XXII. Miniszterelnöki Kormányiroda fejezet, 21. Központi kezelésű előirányzatok címét
az  5.  A  BMSK  Zrt. tulajdonosi joggyakorlásával kapcsolatos kiadások alcímmel és az  1. A  BMSK Zrt. tulajdonosi
joggyakorlása alá tartozó társaságok támogatása jogcímcsoporttal egészíti ki,
Felelős: pénzügyminiszter
Határidő: azonnal 3. az Áht. 33.  § (2)  bekezdésében biztosított jogkörében eljárva, az  1.  pontban foglaltak végrehajtásához a  2.  pont
szerinti előirányzat javára 658 000 000 forint egyszeri átcsoportosítását rendeli el a Kvtv. 1. melléklet XLIII. Az állami
vagyonnal kapcsolatos bevételek és kiadások fejezet, 2. Az  állami vagyonnal kapcsolatos kiadások cím,
2. Társaságokkal kapcsolatos kiadások alcím, 1. Állami tulajdoni részesedések növekedését eredményező kiadások
jogcímcsoport, 1. Az  MNV Zrt. által végrehajtott részesedésvásárlás, tőkeemelés, pótbefizetés jogcím terhére,
az 1. melléklet szerint,
Felelős: pénzügyminiszter
nemzeti vagyon kezeléséért felelős tárca nélküli miniszter
Miniszterelnöki Kormányiroda közigazgatási államtitkára
Határidő: azonnal
 4. felhívja a pénzügyminisztert, hogy az 1. pontban meghatározott célok teljesítése érdekében gondoskodjon az NFSI
Nonprofit Kft. részére 1 200 000 000 forint forrás biztosításáról a 2. pont szerinti előirányzat javára.
Felelős: pénzügyminiszter
Határidő: 2019. július 15.
Orbán Viktor s. k.,
 miniszterelnök


text:
1156/2019. (III. 25.) Korm. határozata Kratochvil Károly tábornok egykori balatonszepezdi lakóházának hadtörténeti központtá alakításához szükséges intézkedésekről.
A Kormány
 1. egyetért Kratochvil Károly tábornok Balatonszepezd belterületén 431 helyrajzi szám alatt található egykori
lakóházának (a továbbiakban: Ingatlan) interaktív hadtörténeti központtá történő átalakításával;
 2. támogatja Balatonszepezd Község Önkormányzatát (a  továbbiakban: Önkormányzat), annak érdekében, hogy
az Ingatlant megvásárolja és felújítsa;
 3. az államháztartásról szóló 2011.  évi CXCV.  törvény (a  továbbiakban: Áht.) 33.  § (1)  bekezdésében
biztosított jogkörében eljárva elrendeli a  Magyarország 2019.  évi központi költségvetéséről szóló 2018.  évi
L.  törvény (a  továbbiakban: Kvtv.) 1.  melléklet IX. Helyi önkormányzatok támogatásai fejezet címrendjének
a 28. Balatonszepezd Község Önkormányzata feladatainak támogatása címmel történő kiegészítését;
Felelős: pénzügyminiszter
belügyminiszter Határidő: azonnal
 4. az Áht. 21. § (1) bekezdésében és 33. § (2) bekezdésében biztosított jogkörében eljárva a 2. pont szerinti támogatási
cél megvalósításához a  Kvtv. 1.  melléklet XV. Pénzügyminisztérium fejezet, 26. Központi kezelésű előirányzatok
cím, 2. Központi tartalékok alcím, 1. Rendkívüli kormányzati intézkedések jogcímcsoport terhére 150 000 000 forint
egyszeri átcsoportosítását rendeli el a  Kvtv. 1.  melléklet IX. Helyi önkormányzatok támogatásai fejezet,
28. Balatonszepezd Község Önkormányzata feladatainak támogatása cím javára, az 1. melléklet szerint;
Felelős: pénzügyminiszter
belügyminiszter Határidő: 2019. április 1.
 5. egyetért azzal, hogy a belügyminiszter a 4. pont szerinti költségvetési támogatás terhére az Önkormányzat részére
– külön pályázat és kérelem benyújtása nélkül, az államháztartásról szóló törvény végrehajtásáról szóló 368/2011.
(XII.  31.) Korm. rendelet 101/A.  § hatálya alá tartozó – vissza nem térítendő egyedi költségvetési támogatást
nyújtson, a  támogatás felhasználásának és elszámolásának részletes feltételeit meghatározó támogatói okirat
alapján;
6. egyetért azzal, hogy a  belügyminiszter az  5.  pont szerinti egyedi költségvetési támogatást a  támogatói okirat
kiadását követően támogatási előlegként folyósítsa az érintett önkormányzat számára;
7. felhívja a  honvédelmi minisztert és az  emberi erőforrások miniszterét, hogy az  Ingatlan interaktív hadtörténeti
emlékközponttá alakításáról, valamint annak költségigényéről készítsen előterjesztést a Kormány részére.
Felelős: honvédelmi miniszter
emberi erőforrások minisztere Határidő: 2019. április 30.
Orbán Viktor s. k.,
 miniszterelnök


text:
87/2010. (IX. 15.) OGY határozata Németh Szilárd István országgyűlési képviselő mentelmi ügyében.
A Magyar Köztársaság Országgyűlése Németh Szilárd István országgyűlési képviselő mentelmi jogát a Budapesti XX., XXI. és
XXIII. Kerületi Bíróság 8. B. XXI. 407/2010/7. számú megkeresésével érintett ügyben nem függeszti fel.
Dr. Kövér László s. k.,
az Országgyűlés elnöke


text:
1048/2010. (II. 26.) Korm. határozata a Nemzeti Digitális Közmű projekt meg valósításáról.
1. A Kormány a szélessávú internetelérésnek az egész országra kiterjedő biztosítása érdekében, továbbá a rövidtávú
gazdaságélénkítő hatásokra tekintettel elrendeli a Nemzeti Digitális Közmű projekt (a továb biak ban: projekt)
meg valósítását.
2. A Kormány a projekt meg valósítójának és a támogatás kedvezményezettjének, valamint a Nemzeti Digitális Közmű
működtetőjének a Kopint-Datorg Infokommunikációs Zrt.-t jelöli ki.
3. A Kormány felhívja a pénzügyminisztert, hogy a Magyar Nemzeti Vagyonkezelő Zrt. útján haladéktalanul gondoskodjon arról, hogy a Kopint-Datorg Infokommunikációs Zrt. a Nemzeti Digitális Közmű projektet meg valósítsa,
valamint a projekt előkészítéséhez szükséges személyi és tárgyi feltételeket biztosítsa.
4. A Kormány felhívja a nemzeti fejlesztési és gazdasági minisztert, hogy az infokommunikációért felelős kormánybiztossal együttesen tegyen javaslatot az operatív programok és az akciótervek módosítására, annak érdekében, hogy
az EKOP-on belül biztosítsa a projekt végrehajtásához szükséges forrást és a Nemzeti Digitális Közmű kiemelt
nagyprojektként az operatív programban nevesítésre kerülhessen.
Felelős: nemzeti fejlesztési és gazdasági miniszter
infokommunikációért felelős kormánybiztos
Határidő: 2010. március 23. 5. A Kormány felhívja a feladatkörrel rendelkező minisztereket és az infokommunikációért felelős kormánybiztost, hogy
a) a projektet érintő az Operatív Programok közötti forrás átcsoportosítást nyújtsák be jóváhagyásra az Európai
Bizottság Regionális Politikai Főigazgatóságához,
b) a projekt ütemezett meg valósítási tervét nyújtsák be jóváhagyásra az Európai Bizottság Regionális Politikai
Főigazgatóságához,
c) tegyenek hivatalos bejelentést az állami támogatásról az Európai Bizottság Verseny Főigazgatósága felé,
d) biztosítsák a támogatás közérdekűségének hazai és európai szabályok szerinti feltételeit.
Felelős: nemzeti fejlesztési és gazdasági miniszter
pénzügyminiszter
infokommunikációért felelős kormánybiztos
Határidő: a)–c) pontok: 2010. április 15.
d) pont: azonnal
6. Felhívja a pénzügyminisztert, hogy készítsen elő ter jesz tést a Kormány részére a Nemzeti Digitális Közműhöz
felhasználható, illetve az ahhoz szükséges hálózati elemek összehangolásáról.
Felelős: pénzügyminiszter
Határidő: 2010. május 30. Bajnai Gordon s. k.,
miniszterelnök


text:
139/2018. (IV. 3.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII.  törvény 3.  § (2)  bekezdése alapján – az  Országos Bírósági Hivatal elnökének javaslatára – dr. Zengődiné
dr. Lascsik Líviát 2018. április 1. napjától határozatlan időtartamra bíróvá kinevezem.
Budapest, 2018. március 21. Áder János s. k.,
 köztársasági elnök


text:
112/2016. (HK 12.) HM KÁT–HVKF együttes intézkedése a 2016. külön juttatásról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, továbbá a honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek
végrehajtásáról szóló 290/2011. (XII. 22.) Korm. rendelet
6. § (1) bekezdés 1. és 9. pontja, valamint 11. § (3) bekezdése alapján az alábbi
együttes intézkedést adjuk ki: 1. Az intézkedés hatálya 2016. december 1-jén a Honvédelmi Minisztérium (a továbbiakban: HM), a honvédelmi miniszter közvetlen alárendeltségébe tartozó szervezetek, valamint a Magyar Honvédség katonai szerve
zetei (a továbbiakban együtt: honvédelmi szervezet) személyi állományába tartozó hivatásos és szerződéses katonákra, állami vezetőnek nem minősülő kormányzati szolgálati jogviszonyban állókra (a továbbiakban: kormánytisztviselők), közalkalmazottakra, munkavállalókra, honvéd tisztjelöltekre és honvéd altiszt-jelöltekre, továbbá a
honvédek jogállásáról szóló 2012. évi CCV. törvény (a továbbiakban: Hjt.) 46. § (1) bekezdés a)–m) és p)–u) pontja
alapján rendelkezési állományban lévőkre, valamint a részükre biztosítandó 2016. évi külön juttatással (a
továbbiakban: külön juttatás) kapcsolatos feladatok
végrehajtásában érintett szervezetekre terjed ki.
2. Felkérjük a Katonai Nemzetbiztonsági Szolgálat főigazgatóját, valamint a honvédelmi miniszter fenntartói
irányítása alá tartozó köznevelési intézmény vezetőjét,
hogy az intézkedés végrehajtását szervezete vonatkozásában tegye lehetővé.
3. Az intézkedés alkalmazásában
a) pénzügyi és számviteli szerv:
aa) a saját pénzügyi és számviteli szervezeti egységgel
rendelkező honvédelmi szervezet esetében a saját pénzügyi és számviteli szervezeti egység, vagy
ab) a saját pénzügyi és számviteli szervezeti egységgel
nem rendelkező honvédségi szervezet esetében a pénzügyi
és számviteli utaltsági rend szerinti pénzügyi és számviteli
szervezeti egység;
b) személyügyi szerv:
ba) az önálló állománytáblával rendelkező honvédelmi
szervezet alapnyilvántartást vezető személyügyi szerve,
vagy bb) a saját személyügyi szervvel nem rendelkező honvédelmi szervezet esetében az alapnyilvántartást vezetésére kijelölt személyügyi szerv;
c) utalvány:
ca) a kormánytisztviselők esetében a Magyar Nemzeti
Üdülési Alapítvány által kibocsátott, az Erzsébet Utalványforgalmazó Zrt. (a továbbiakban: szolgáltató) által
forgalmazott papíralapú ajándék Erzsébet-utalvány,
cb) a ca) alpont alá nem tartozók esetében a személyi
jövedelemadóról szóló 1995. évi CXVII. törvény 3. §
87. pontja szerinti papíralapú étkezési Erzsébet-utalvány.
4. Az intézkedés hatálya alá tartozók részére – a
rész-szolgálatteljesítési időben vagy részmunkaidőben
foglalkoztatottakat is ideértve – külön juttatásként egyszeri, 42 000 Ft értékű utalványt kell biztosítani.
5. Nem biztosítható a 4. pont szerinti külön juttatás annak, aki 2016. december 1-jén
a) 30 napot elérő vagy meghaladó illetmény vagy fizetés
nélküli szabadságon volt,
b) előzetes letartóztatásban volt,
c) a Hjt. 131. § (1)–(3) vagy (5) bekezdése szerint volt
jogosult illetményre, távolléti díjra, d) a közszolgálati tisztviselőkről szóló 2011. évi
CXCIX. törvény (a továbbiakban: Kttv.) 157. § (1) bekezdése alapján állásából felfüggesztés alatt állt,
e) méltatlanság címén történő, tervezett felmentése indokait a Kttv. 64. § (2) bekezdése szerint már megismerte,
f) felmentési idejét töltötte, és ezzel összefüggésben
mentesült a szolgálatteljesítési vagy munkavégzési kötelezettség alól,
g) az állomány – a Hjt. 2. § 26. pontban megjelölt – más
szervhez vezényelt tagjaként teljesített szolgálatot,
amennyiben illetményre nem közvetlenül a HM fejezet
költségvetése személyi juttatások kiemelt előirányzata terhére volt jogosult, vagy
h) a Hjt. 46. § (1) bekezdés t) pontja szerinti rendelkezési állományba tartozott, és szolgálatot nem teljesített.
6. A külön juttatásra jogosultak köréről a pénzügyi és
számviteli szerv előzetes névjegyzéket készít, amelyet
a honvédelmi szervezet személyügyi szerve ellenőriz.
A névjegyzék tartalmazza a jogosult nevét, személyügyi
törzsszámát, jogviszonya jellegét, az állomány tagjának
rendfokozatát, az utalvány sorszámát, összértékét, az átvevő aláírását, valamint a jegyzéket készítő nevét és a jogosultságot igazoló parancsnok jóváhagyását.
7. A 6. pont szerinti ellenőrzött névjegyzéket a honvédelmi szervezet személyügyi szerve átadja a pénzügyi és
számviteli szerv részére, mely intézkedik az utalvány szolgáltatótól történő megrendelésére.
8. Az utalványt a jogosultak részére jegyzék alapján legkésőbb 2016. december 23-ig kell átadni.
9. Ez az intézkedés az aláírása napján lép hatályba.
Dr. Firicz László s. k.,
HM közigazgatási államtitkár


text:
148/2018. (XII. 17.) ME határozata az Európai Unió egyes tagállamainak kormányai közötti beruházások ösztönzéséről és kölcsönös védelméről szóló kétoldalú megállapodások felmondásáról szóló megállapodás létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a külgazdasági és külügyminiszter előterjesztése alapján
 1. egyetértek az  Európai Unió egyes tagállamainak kormányai közötti beruházások ösztönzéséről és kölcsönös
védelméről szóló kétoldalú megállapodások felmondásáról szóló megállapodás (a  továbbiakban: Megállapodás)
létrehozásával;
2. felhatalmazom a külgazdasági és külügyminisztert, hogy a tárgyalásokon részt vevő személyeket kijelölje;
 3. felhatalmazom a  külgazdasági és külügyminisztert vagy az  általa kijelölt személyt, hogy a  tárgyalások
eredményeként előálló szövegtervezetet kézjegyével lássa el;
 4. felhívom a  külgazdasági és külügyminisztert, hogy a  Megállapodás létrehozásához szükséges meghatalmazási
okiratot adja ki;
 5. felhívom a külgazdasági és külügyminisztert, valamint az igazságügyi minisztert, hogy a Megállapodás létrehozását
követően a  Megállapodás szövegének végleges megállapítására való felhatalmazásról szóló határozat tervezetét
haladéktalanul terjesszék a Kormány elé.
Orbán Viktor s. k.,
 miniszterelnök


text:
311/2014. (VIII. 21.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
több évtizedes közéleti és közösségformáló tevékenysége, valamint Rábagyarmat község kulturális életének
fejlesztése érdekében végzett kiemelkedő munkája elismeréseként
Ács László, a Rábagyarmati Általános Iskola nyugalmazott igazgatója részére,
a magyar föld védelmét szolgáló új földtörvény előkészítése, kidolgozása és társadalmi vitájának lebonyolítása során
végzett kiemelkedő színvonalú munkája, több évtizedes szakmai és tudományos tevékenysége elismeréseként
dr. Alvincz József, a Kaposvári Egyetem Gazdaságtudományi Karának egyetemi docense részére,
a Magyar Művészeti Akadémia közössége érdekében hosszú időn át nagy szakértelemmel és odaadóan végzett
gazdasági-pénzügyi munkája elismeréseként
Anda Lászlóné pénzügyi szakértő részére,
a hazai közúthálózat díjszedési rendszerének kialakítása, illetve az elektronikus útdíjszedési rendszer bevezetése és
működtetése területén végzett több évtizedes kiemelkedő szakmai tevékenysége elismeréseként
Andricsák Zoltán, a Közlekedésfejlesztési Koordinációs Központ osztályvezetője részére,
a Kecskeméti Katona József Színház megbecsült tagjaként nagyfokú empátiával végzett, odaadó szakmai munkája
elismeréseként
Ba Éva, a Kecskeméti Katona József Színház súgója részére,
több évtizedes kimagasló pedagógusi és igazgatóhelyettesi munkája, a  nevelés-oktatás területén végzett
tudományos és gyakorlati tevékenysége elismeréseként
Balogh Elekné, a  Budapest XVIII. kerületi Vörösmarty Mihály Ének-zenei, Nyelvi Általános Iskola és Gimnázium
igazgatóhelyettese részére,
a hazai szövetkezeti kereskedelem átalakításában és fejlesztésében vállalt jelentős szerepe elismeréseként
Béni Mihály, a Szabolcs-Coop Zrt. elnök-vezérigazgatója részére,
több évtizedes katonai hagyományőrző tevékenysége elismeréseként
Bolla Kálmán, a Pápai Huszáregyesület elnöke részére,
a magyarországi német és más nemzetiségek anyagi, szellemi és kulturális örökségének feltárása érdekében végzett
több évtizedes kutatómunkája elismeréseként
dr. Boross Marietta nyugalmazott néprajzkutató, muzeológus részére,
kimagasló nevelői és igazgatói munkája, valamint a  diákok sport és művészetek iránti elkötelezettségét,
magyarságtudatát erősítő tevékenysége elismeréseként
dr. Czinder Péter, a gyöngyösi Berze Nagy János Gimnázium igazgatója részére,
az 1956-os forradalom és szabadságharc kutatása terén végzett fáradhatatlan munkája elismeréseként
Csukás Irén, a  Magyar Politikai Foglyok Szövetsége XIX. kerületi szervezetének alapító elnöke, budapesti
sajtóreferense részére,
a közigazgatásban végzett, a  debreceni önkormányzat érdekében folytatott több mint két évtizedes példaértékű,
elkötelezett és felelősségteljes szakmai tevékenysége elismeréseként
dr. Fauszt Zoltán János, Debrecen Megyei Jogú Város Polgármesteri Hivatalának aljegyzője részére,
a vidék hagyományainak megőrzésére irányuló, a  lakosság megtartását célzó infrastruktúra-fejlesztő és
munkahelyteremtő tevékenysége elismeréseként
Fazekas Szabolcs, Tomajmonostora község polgármestere részére,
határokon innen és túl is nagyrabecsült, négy évtizedes magyarnóta-énekesi, dalszövegírói és zeneszerzői pályája
elismeréseként
Fényes György magyarnóta-énekes részére,
az állategészségügyi, igazgatási és járványtani területen több mint hat évtizeden át végzett kiemelkedő munkája,
oktatói tevékenysége, valamint szakmai szervezetekben vállalt szerepe elismeréseként
Dr. Goóts László nyugalmazott szakállatorvos részére,
fáradhatatlan, gyermekközpontú oktatómunkája, valamint kiváló szakmai eredményei elismeréseként
Halminé Mikó Erzsébet, a Letenyei Andrássy Gyula Általános Iskola tanára részére,
a magyar légiirányítás, valamint a  légiközlekedés biztonságos és folyamatos működtetése terén végzett több
évtizedes kiemelkedő szakmai munkája elismeréseként
Hangyál Gyula, a HungaroControl Zrt. ATM légiforgalmi igazgatója részére,
a társadalom érdekében végzett példaértékű munkája, valamint jelentős karitatív tevékenysége elismeréseként
Hegedűs Ferenc, a Dejtári Mezőgazdasági Kft. ügyvezetője részére,
a hazai turizmus és vendéglátás területén végzett kiemelkedő tevékenysége elismeréséért
Hoffmann József szállodaigazgató, a Hotel Ózon Kft. tulajdonosa részére,
az 1956-os forradalom és szabadságharc során tanúsított példamutató helytállása, valamint a  forradalom és
szabadságharc eszmeiségének továbbadása érdekében végzett tevékenysége elismeréseként
Horváth János, az 56-os Szövetség Somogy megyei szervezetének elnöke részére,
kiemelkedő zeneoktatói tevékenysége, valamint a  magyar népzenei kultúra ápolása, népi énekművészet hazai,
illetve külföldi népszerűsítése, értékeinek megőrzése, továbbörökítése terén elért eredményei elismeréseként
Horváth Károly Árpád, a zalaegerszegi Pálóczi Horváth Ádám Alapfokú Művészetoktatási Intézmény tanára részére,
a Széchenyi Zsigmond Kárpát-medencei Magyar Vadászati Múzeum létrehozásának és a  hatvani Grassalkovichkastély rekonstrukciójának előkészítése és lebonyolítása során végzett értékteremtő munkája elismeréseként
Horváth Richárd, Hatvan város alpolgármestere részére,
a Nemzeti Adó- és Vámhivatalnál és jogelőd szervezeteinél több mint két évtizeden át végzett kiemelkedő
színvonalú munkája elismeréseként
Horváthné dr. Pados Zsuzsa, a Nemzeti Adó- és Vámhivatal Központi Hivatal Belső Ellenőrzési Főosztályának vezetője
részére,
az általa irányított szervezet eredményes működtetésével, az  egész nemzetgazdaság fejlődésének érdekében
végzett kimagasló színvonalú munkája, példaértékű vezetői tevékenysége elismeréseként
Huber Éva, a Nemzeti Adó- és Vámhivatal főigazgatója részére,
a vállalatcsoport magyarországi befektetéseinek előkészítéséhez, kivitelezéséhez, valamint termelőüzemeinek
folyamatos bővítéséhez nyújtott tevékenysége elismeréseként
Ivanics János, a Linamar Hungary Zrt. vezérigazgatója részére,
hosszú időn át kimagasló színvonalon végzett, példamutató szakmai tevékenysége elismeréseként
Jenei Zoltánné, Kaposvár Megyei Jogú Város Polgármesteri Hivatala Polgármesteri Irodájának vezetője, a  Megyei
Jogú Városok Szövetségének társelnöki referense részére,
a város érdekében végzett, a  térség hagyományainak megőrzésére irányuló és a  lakosság megtartását célzó
infrastruktúra-fejlesztő és munkahelyteremtő tevékenysége elismeréseként
dr. Juhász Enikő, Törökszentmiklós város polgármestere részére,
a növényvédelmi szakigazgatás műszaki területén végzett több évtizedes kimagasló tevékenysége, szakmája iránti
elkötelezett szeretete, valamint példaértékű közösségszolgálata elismeréseként
Koltányi Tibor, a  Nógrád Megyei Kormányhivatal Növény- és Talajvédelmi Igazgatóságának műszaki ügyintézője
részére,
a gyermekvédelem és a  gyámügyi igazgatás területén végzett kimagasló színvonalú, példamutató munkája
elismeréseként
dr. Laczkó Zoltán, a Nógrád Megyei Kormányhivatal Szociális és Gyámhivatalának gyámügyi ügyintézője, jogtanácsos
részére,
a közigazgatásban hosszú időn át végzett kiemelkedő színvonalú munkája, valamint a  Szabadságharcosokért
Közalapítványban folytatott áldozatos tevékenysége elismeréseként
Lettner Istvánné, a Szabadságharcosokért Közalapítvány titkára részére,
az 1956-os forradalom és szabadságharc és az  azt követő megtorlás során tanúsított példamutató helytállása
elismeréseként
Marjai József, a Magyar Politikai Foglyok Szövetsége XVI/A. kerületi szervezetének tagja részére,
az 1956-os forradalom és szabadságharc eszmeiségének továbbadása érdekében végzett fáradhatatlan
tevékenysége elismeréseként
Markó Katalin, az 56-os Szövetség Heves megyei szervezetének elnöke részére,
a hazai szövetkezeti kereskedelem átalakítása, a  privatizációs koncepció kidolgozása, valamint a  tulajdonossá
váló szövetkezeti kis- és nagykereskedelem egymáshoz kapcsolódása terén végzett meghatározó munkája
elismeréseként
Mersich Mátyás, a Hétforrás Zrt. vezérigazgatója részére,
több évtizedes kiemelkedő szakmai és vezetői tevékenysége elismeréseként
dr. Nádorné Makai Éva, az IMS-Budapest Kft. ügyvezető igazgatója részére,
a Széchenyi Zsigmond Kárpát-medencei Magyar Vadászati Múzeum létrehozása és a hatvani Grassalkovich-kastély
rekonstrukciója során végzett kiemelkedő szakmai munkája elismeréseként
Nagy Ferenc, a Széchenyi Zsigmond Kárpát-medencei Magyar Vadászati Múzeum Beruházó Nonprofit Közhasznú Kft.
ügyvezető igazgatója részére,
a nemzet, különösen a határon túli magyarok szolgálatában végzett példamutató tevékenysége elismeréseként
Nagy László, a Tatabánya-Bánhidai Szent Mihály Római Katolikus Plébánia plébánosa, címzetes prépost részére,
a magyar népzene- és néptánchagyomány méltó ápolásáért és továbbadásáért, a kárpátaljai magyar ifjúság zenei
nevelése során végzett kimagasló tevékenységéért, valamint példaértékű zenepedagógusi pályája elismeréseként
Pál Katalin, a Podmaniczky Alapfokú Művészetoktatási Intézmény tanára részére,
a közigazgatásban végzett kiemelkedő tevékenysége, közel négy évtizedes szakmai életútja elismeréseként
dr. Pálmai Ottó, a Fejér Megyei Kormányhivatal Növény- és Talajvédelmi Igazgatóságának igazgatója részére,
a kulturális igazgatás és közművelődés terén folytatott több évtizedes példamutató tevékenysége, valamint
a 2013-as Szent István Emlékév programsorozatának megvalósításában végzett munkája elismeréseként
Percze Ilona, Székesfehérvár Megyei Jogú Város Polgármesteri Hivatalának közművelődési munkatársa részére,
kiemelkedő vállalkozásai, a helyi szőlészet és borászat fejlesztése, valamint a kulturális élet támogatása érdekében
végzett tevékenysége elismeréseként
Polyák Mátyás, a P&P Pékáru Kft. és a Polyák Borászat-Szent Vince Pincészet tulajdonos-ügyvezetője részére,
az erdészeti és vadgazdálkodási szakoktatás területén végzett kiemelkedő munkája, valamint a fiatalok nevelése és
jövőképük meghatározása érdekében folytatott tevékenysége elismeréseként
dr. Rónai Ferenc, a  Nyugat-magyarországi Egyetem Roth Gyula Gyakorló Szakközépiskolájának és Kollégiumának
igazgatója részére,
több évtizedes lelkipásztori szolgálata, valamint példamutató életútja elismeréseként
dr. Sándor Endréné református lelkipásztor részére,
a mozgáskorlátozottak, valamint az  egészségügyi és szociális ellátás folyamatos fejlesztése érdekében végzett
kimagasló társadalmi tevékenysége elismeréseként
Szabó Jánosné, a Mozgássérültek Budapesti Egyesülete Angyalföldi csoportjának elnöke részére,
kiemelkedő közigazgatási hatósági munkája, vadászati szakterületen végzett tevékenysége, valamint a  jövő
vadászgenerációinak képzése terén elért eredményei elismeréseként
Szabó Zoltán, a Pest Megyei Kormányhivatal Földművelésügyi Igazgatóságának igazgatója részére,
a Kárpát-medence őshonos gyümölcsfajtáinak megőrzése és megismertetése terén elért eredményei, valamint
a  Tündérkert hagyományőrző, értékteremtő és közösségépítő mozgalom elindítása és népszerűsítése érdekében
végzett tevékenysége elismeréseként
Szarvas József Jászai Mari-díjas színművész, érdemes művész, a  Magyar Művészeti Akadémia levelező tagja,
a Tündérkert mozgalom elindítója részére,
a Magyar Művészeti Akadémia köztestület gazdálkodási alapjainak megteremtéséért, valamint a  társadalmi
problémák iránti érzékenységét tükröző közéleti tevékenysége elismeréseként
Székely-Gyökössy Szabolcs, a Magyar Művészeti Akadémia Titkársága Gazdasági és Pénzügyi Főosztályának vezetője
részére,
Mohács város fejlesztése érdekében végzett kiemelkedően eredményes, példamutató városvezetői munkája
elismeréseként
Szekó József, Mohács város polgármestere részére,
a gabonanemesítés területén végzett közel négy és fél évtizedes kiemelkedő munkája, elsősorban a hibridkukoricanemesítés, valamint a vetőmag-előállítás és -értékesítés terén elért eredményei elismeréseként
dr. Szél Sándor, a Gabonakutató Nonprofit Közhasznú Kft. főosztályvezetője részére,
kiemelkedő pedagógusi tevékenysége, valamint az  abaúji térség és Encs város polgáraiért végzett áldozatos
munkája elismeréseként
Szeles András, Encs város alpolgármestere, az encsi Diákotthon kollégiumvezetője részére,
a pedagógusi pályán eltöltött több évtizedes elkötelezett tanári és vezetői munkája elismeréseként
dr. Széles Dezsőné, a debreceni Vörösmarty Mihály Általános Iskola és Alapfokú Művészeti Iskola intézményvezetője
részére,
kiemelkedő oktatói, kutatói és szakértői munkája elismeréseként
dr. Szűcs Edit, a Debreceni Egyetem Műszaki Karának tanszékvezető főiskolai tanára részére,
Villány város alpolgármestereként és képviselőtestületének tagjaként hosszú időn át végzett kimagasló
tevékenysége elismeréseként
Tegzes Emil, Villány város alpolgármestere részére,
az 1956-os forradalom és szabadságharc emlékének ápolása érdekében végzett fáradhatatlan tevékenysége
elismeréseként
dr. Torjay Valter, az 56-os Szövetség Vas megyei szervezetének örökös elnöke részére,
Salgótarján és térsége érdekében végzett több évtizedes kimagasló szakmai tevékenysége elismeréseként
dr. Varga Tamás János, Salgótarján Megyei Jogi Város Polgármesteri Hivatalának aljegyzője részére,
a község érdekében végzett értékmegőrző és infrastruktúra-fejlesztő, valamint munkahelyteremtő településvezetői
munkája elismeréseként
Vollmuth Péter, Badacsonytördemic község polgármestere részére,
több mint három évtizedes, kimagasló színvonalú szakmai tevékenysége elismeréseként
Zsifkó Judit Zita, az Országos Rendőr-főkapitányság Gazdasági Főigazgatósága Közgazdasági Főosztályának vezetője
részére a
MAGYAR ARANY ÉRDEMKERESZT
 polgári tagozata kitüntetést adományozom. Budapest, 2014. augusztus 10.
Áder János s. k.,
 köztársasági elnök


text:
1518/2016. (IX. 27.) Korm. határozata a Közös Esély Intézkedési Tervről.
A Kormány
 1. elfogadja a Közös Esély Intézkedési Tervet (a továbbiakban: Intézkedési Terv) az 1. melléklet szerint,
 2. felhívja az  Intézkedési Terv finanszírozásában az  1.  melléklet szerint érintett minisztereket, hogy azon operatív
program és Vidékfejlesztési Program (a  továbbiakban együtt: programok) tekintetében, amely végrehajtásáért
az  általuk vezetett minisztériumban működő irányító hatóság felel, tegyenek javaslatot a  Kormány részére
a  programok éves fejlesztési keretének módosítására az  Intézkedési Terv megvalósításához szükséges források
biztosítása érdekében, és a további módosítások során is vegyék figyelembe az Intézkedési Terv megvalósításának
forrásigényeit,
Felelős: emberi erőforrások minisztere
 Miniszterelnökséget vezető miniszter
 nemzetgazdasági miniszter
Határidő: folyamatos
3. felhívja az  érintett minisztereket, hogy jelezzék a  nemzetgazdasági miniszter felé az  Intézkedési Terv keretében
megvalósítani tervezett intézkedések és eredmények pénzügyi fenntarthatóságához szükséges hazai költségvetési
forrásigényeket, és vegyék figyelembe azokat Magyarország központi költségvetésének tervezése során,
Felelős: emberi erőforrások minisztere
 Miniszterelnökséget vezető miniszter
 nemzeti fejlesztési miniszter
Határidő: a 2018. évtől évente, a központi költségvetés tervezése során
4. felhívja az  emberi erőforrások miniszterét, hogy évente számoljon be a  Kormánynak az  Intézkedési Terv
végrehajtásáról, és tegyen javaslatot a  Kormány részére az  Intézkedési Terv végrehajtása során szükségessé vált
feladatokra,
Felelős: emberi erőforrások minisztere
Határidő: 2017. június 30-tól folyamatosan az Intézkedési Tervben foglalt intézkedések végrehajtásáig
5. felhívja a nemzetgazdasági minisztert, hogy a belügyminiszter és az emberi erőforrások miniszterének bevonásával
vizsgálja meg
a) a nehezebb társadalmi körülmények között dolgozó, a  bölcsődében hátrányos helyzetű vagy halmozottan
hátrányos helyzetű gyermekek ellátását végző, középfokú végzettséggel rendelkező kisgyermeknevelők
differenciált bérpótlékának bevezetéséhez szükséges évi 230 millió forint,
b) az időskorúak részére fenntartott állami bentlakásos intézmények korszerűsítéséhez szükséges egymilliárd
forint
hazai költségvetési forrás biztosításának lehetőségét,
Felelős: nemzetgazdasági miniszter
 belügyminiszter
 emberi erőforrások minisztere
Határidő: az a) alpont tekintetében: első alkalommal a 2018. évi központi költségvetés tervezése során,
majd folyamatosan
 a b) alpont tekintetében: a 2018. évi központi költségvetés tervezése során
6. felhívja az emberi erőforrások miniszterét, hogy készítse elő a bölcsődében hátrányos helyzetű vagy halmozottan
hátrányos helyzetű gyermekek ellátását végző, középfokú végzettséggel rendelkező kisgyermeknevelők
differenciált bérpótlékának bevezetéséhez szükséges jogszabályi változásokra vonatkozó javaslatát és terjessze azt
a Kormány elé.
Felelős: emberi erőforrások minisztere
Határidő: 2017. június 30.
Orbán Viktor s. k.,
 miniszterelnök


text:
49/2018. (II. 8.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII.  törvény 3.  § (2)  bekezdése alapján – az  Országos Bírósági Hivatal elnökének javaslatára – Keléné dr. Kármán
Csillát a 2018. február 1. napjától 2021. január 31. napjáig terjedő időtartamra bíróvá kinevezem.
Budapest, 2018. január 24. Áder János s. k.,
 köztársasági elnök


text:
1084/2018. (III. 13.) Korm. határozata Nagyvenyim Nagyközség fejlesztési feladatainak támogatásáról.
A Kormány
 1. az  államháztartásról szóló 2011. évi CXCV. törvény (a  továbbiakban: Áht.) 33.  § (1)  bekezdésében biztosított
jogkörében eljárva elrendeli a  Magyarország 2018. évi központi költségvetéséről szóló 2017. évi C. törvény
(a továbbiakban: Kvtv.) 1. melléklet IX. Helyi önkormányzatok támogatásai fejezet címrendjének a 60. Nagyvenyim
Nagyközség fejlesztési feladatainak támogatása címmel történő kiegészítését;
Felelős: nemzetgazdasági miniszter
belügyminiszter Határidő: azonnal
 2. az  Áht. 33.  § (2)  bekezdésében biztosított jogkörében eljárva elrendeli a  belterületi utak felújítása érdekében
a  Kvtv.  1.  melléklet IX. Helyi önkormányzatok támogatásai fejezet, 2. A  helyi önkormányzatok működési célú
kiegészítő támogatásai cím terhére 391 000 000 forint egyszeri átcsoportosítását a  Kvtv. 1.  melléklet IX. Helyi
önkormányzatok támogatásai fejezet, 60. Nagyvenyim Nagyközség fejlesztési feladatainak támogatása cím javára,
az 1. melléklet szerint;
Felelős: nemzetgazdasági miniszter
belügyminiszter Határidő: azonnal
 3. egyetért azzal, hogy a  belügyminiszter a  2.  pont szerint átcsoportosított előirányzat terhére, az  abban
meghatározott támogatási célra, pályázat és támogatási kérelem benyújtása nélkül, egy vagy több részletben
támogatási előlegként, a  támogatás felhasználásának és elszámolásának részletes feltételeit meghatározó
támogatói okirat alapján Nagyvenyim Nagyközség Önkormányzata részére költségvetési támogatást nyújtson;
Felelős: belügyminiszter
Határidő: azonnal 4. egyetért azzal, hogy a  belügyminiszter a  3.  pont szerinti költségvetési támogatást a  támogatói okirat kiadását
követően folyósítsa az érintett települési önkormányzat számára.
Orbán Viktor s. k.,
 miniszterelnök


text:
1630/2013. (IX. 10.) Korm. határozata a Santiago de Chilei Nagykövetség újranyitásához kapcsolódó feladatokról.
A Kormány
 1. egyetért azzal, hogy Santiago de Chile székhellyel magyar nagykövetség nyíljon Chilében, és a  nagykövetség
konzuli kerülete Chile egész területére kiterjedjen;
 2. felhatalmazza a  külügyminisztert az  1.  pontban meghatározott külképviselet újranyitásához szükséges
diplomáciai lépések megtételére és az érintett ország külügyminisztériumának tájékoztatására, továbbá megbízza
a külképviselet megnyitásával összefüggő feladatok végrehajtásával;
Felelős: külügyminiszter
Határidő: azonnal 3. tudomásul veszi, hogy az 1.  pontban megnevezett külképviselet megnyitásával kapcsolatosan a  kiküldötti és
a helyi alkalmazotti létszám, továbbá az egyszeri beruházási és működési kiadások a Külügyminisztérium 2013. évi
költségvetésében nem kerültek megtervezésre, ezért erre előirányzat biztosítása szükséges a  Külügyminisztérium
számára;
4. felhívja a  nemzetgazdasági minisztert, hogy az  1.  pontban megnevezett külképviselet megnyitásához szükséges
fedezet biztosítását célzó fejezeten belüli előirányzat-átcsoportosítást engedélyezze a Külügyminisztérium részére;
Felelős: nemzetgazdasági miniszter
 külügyminiszter
Határidő: azonnal 5. felhívja a  nemzetgazdasági minisztert, hogy az  1.  pontban megnevezett külképviselet működésével kapcsolatos
kiadások 2014. évtől a Külügyminisztérium költségvetésében kerüljenek megtervezésre;
Felelős: nemzetgazdasági miniszter
 külügyminiszter
Határidő: folyamatos 6. felhívja a közigazgatási és igazságügyi minisztert, hogy a Miniszterelnökségen, a minisztériumokban, az igazgatási
és az  igazgatás jellegű tevékenységet ellátó központi költségvetési szerveknél foglalkoztatottak létszámáról szóló
1166/2010. (VIII. 4.) Korm. határozat 4.  pontja alapján gondoskodjon a  Külügyminisztérium Központi Igazgatás
mindenkori engedélyezett létszámának 2 fővel, a  Külügyminisztérium Külképviseletek Igazgatás mindenkori
engedélyezett létszámának 4 fővel történő növeléséről;
Felelős: közigazgatási és igazságügyi miniszter
 külügyminiszter
Határidő: folyamatos
7. felhívja a  külügyminisztert az  1.  pontban megnevezett külképviselet megnyitásához kapcsolódó feladatok
teljesítéséhez szükséges beszerzések lefolytatására azzal, hogy a  beszerzések mentesülnek a  külön határozatban
elrendelt beszerzési tilalom alól.
Felelős: külügyminiszter
Határidő: azonnal Orbán Viktor s. k.,
 miniszterelnök


text:
49/2009. (HK 13.) HM VTI SZÁT intézkedése a szerződéses legénységi állomány ruházati ellátásáról.
A honvédelemről és a Magyar Honvédségről szóló
2004. évi CV. törvény 110. § (2) bekezdése alapján – figyelemmel a Magyar Honvédség irányításának és felsőszintű vezetésének rendjéről szóló 2134/2006 (VII. 27.)
Korm. határozat 6. pontjára – a szerződéses legénységi
állomány ruházati ellátásáról az alábbi
intézkedést adom ki: 1. Az intézkedés hatálya a Honvédelmi Minisztériumra,
a miniszter közvetlen alárendeltségébe, közvetlen és fenntartói irányítása, valamint felügyelete alá tartozó szervezetekre, továbbá a Magyar Honvédség (a továbbiakban:
MH) katonai szervezeteire terjed ki.
2. A szerződéses legénységi állományt (a továbbiakban:
katona) a Magyar Honvédség hivatásos és szerződéses állományú katonáinak jogállásáról szóló 2001. évi XCV.
törvény (a továbbiakban: Hjt.) 127. § (1) bekezdés alapján
a természetbeni ellátás keretében térítésmentes ruházati ellátás illeti meg. Ennek értelmében a katonát az állományba
vételének napjától az állományviszonya megszűnése időpontjáig alapfelszereléssel és ágyfelszereléssel kell ellátni.
3. Az alapfelszerelés típusai és viselésüknek rendje az
alábbi:
a) általános (harckocsizó): általános hadi- (gyakorló-)
öltözetet visel a katona próbaideje alatt, valamint – az ejtőernyős, a mélységi és csapatfelderítő, a tűzszerész, a hadihajós és a repülőszerelő szakbeosztású katona kivételével – a próbaidőt követően,
b) ejtőernyős: ejtőernyős hadi- (gyakorló-) öltözetet visel az ejtőernyős, a mélységi- és csapatfelderítő, a tűzszerész és a hadihajós szakbeosztású katona,
c) repülőszerelő: repülőszerelő hadi- (gyakorló-) öltözetet visel a repülőszerelő szakbeosztású katona.
4. Az alapkiképzésre vezényelt katonát a kiképzést végrehajtó katonai szervezet (a továbbiakban: kiképző) köteles az 1. számú mellékletben (táblázat 4. oszlop) meghatározott, mérethelyes általános alapfelszereléssel ellátni.
5. A katona felszerelésekor és a cikkek cseréjénél, illetve utánpótlásánál a következő főbb elveket kell betartani:
a) felsőruházat esetében: a készlettől függően I. értékcsoportú vagy kifogástalan állapotban lévő II. értékcsoportút kell kiadni,
b) lábbeli esetében: lehetőség szerint I. értékcsoportban
kell biztosítani. Használt (II. értékcsoportú) lábbeli csak
karban helyezett és fertőtlenített állapotban adható ki a
kiképzés idejére,
c) egyéb cikkek esetében: a meglévő készletek összetételétől függően I. vagy II. értékcsoportban adhatók ki,
d) kiképzési feladatok végrehajtására II. értékcsoportú
hadi- (gyakorló-) öltözetet kell biztosítani.
6. A katona részére biztosított alapfelszerelésről a
3. számú mellékletben meghatározott alapfelszerelési
jegyzéket kell kiadni. A személyhez kötést Részletes Felszerelési Könyvben (RFK) történő bejegyzéssel kell végrehajtani.
7. A katona részére a testtel érintkező fehérnemű (trikó,
alsónadrág, pizsama), valamint tusoló papucs vásárlása érdekében évente egy alkalommal az éves ruházati illetménynorma összegeinek megállapításáról szóló HM utasításban meghatározott összeget kell kifizetni.
8. Az alapkiképzés befejezését követően (a visszavezénylés napján) a katonát a 4. pontban meghatározott általános alapfelszereléssel kell útba indítani. Az alapfelszerelésnek tartalmaznia kell 1 rend I. értékcsoportú vagy kifogástalan állapotban levő II. értékcsoportú hadi- (gyakorló-) öltözetet.
9. A felszerelések meglétét az átadó és az átvevő katonai
szervezet ellátásért felelős logisztikai beosztottja a kiképző objektumában köteles tételesen ellenőrizni. Az átadás-átvétel okmánya a kiképző által kiállított ESZKÖZ
utalvány. Az ESZKÖZ utalványt legalább 3 példányban
kell készíteni, melyből egy példányt az átvevő katonai
szervezetnek kell átadni, illetve egy példányt az MH Logisztikai Ellátó Központ (a továbbiakban: MH LEK) részére 10 munkanapon belül kell megküldeni. Az átvevő
katonai szervezet a bevételezett alapfelszerelésről készült
ESZKÖZ utalvány egy példányát az MH LEK részére
köteles 10 munkanapon belül megküldeni.
10. Az MH LEK az átadó, illetve az átvevő katonai szervezetek által megküldött ESZKÖZ utalványok alapján
fektessen fel nyilvántartást az áthelyezett állomány mozgatásáról és arról minden évet követő január 15-ig összesítést terjesszen fel az MH Összhaderőnemi Parancsnokság
hadtápfőnök részére.
11. A katona részére átadott ruházati szakanyagok pótlását a kiképző igénye alapján az MH LEK a kiképző részére, annak pénzkerete terhére végzi.
12. A próbaidő leteltét követően az ejtőernyős, a mélységi- és csapatfelderítő, a hadihajós, a tűzszerész és a repülőszerelő szakbeosztásba kerülő katona általános alapfelszerelési cikkeit az ellátásért felelős katonai szervezetnek
(a továbbiakban: ellátó) be kell vonnia és a katonát az
1. számú mellékletben meghatározott szakbeosztásának
megfelelő alapfelszerelés szerinti ruházati cikkekkel (táblázat 5–6. oszlop) kell felszerelnie. Az így visszavételezett
ruházati szakanyagokat az ellátónak a béke ellátás körébe
kell visszaforgatnia.
13. A 4., a 8. és a 12. pontban végrehajtott alapellátást
követően a kiképzőnek, illetve az ellátónak – a katona teljes szolgálati időtartama alatt – gondoskodni kell a kiadott
ruházati cikkek, felszerelések szükséglet és igény szerinti
cseréjéről, utánpótlásáról, és tisztíttatásáról.
14. Amennyiben a katona elhelyezési körlete a laktanyában van, részére a 2. számú mellékletben meghatározott, – a raktári készletek függvényében – 1. vagy 2. változat szerinti ágyfelszerelést (táblázat 4–5. oszlop) kell biztosítani. Az ágynemű rendszeres cseréjéről és tisztításáról
a kiképzőnek, illetve az ellátónak kell gondoskodnia. A
személyhez kötést a 6. pontban meghatározottak szerint
kell végrehajtani.
15. Szolgálati jogviszony megszűnésekor a katonától az
alapfelszerelést a saját tulajdonba kerülő cikkek kivételével – továbbá a 14. pontban szabályozottak esetén – az
ágyfelszerelést az alapkiképzés ideje alatt a kiképző, az
alapkiképzést követően az ellátó ruházati raktárába kell
bevonni. A hiányzó anyagokról a 18. és 19. pontban meghatározottaknak megfelelően káreljárást kell lefolytatni.
16. A kiképző, illetve az ellátó parancsnoka szabályozza az egység- és az alegységraktárakban, valamint a katonánál lévő ruházati anyagok és felszerelések tárolásának
rendjét, valamint biztosítsa a megőrzés tárgyi és anyagi
feltételeit.
17. A katona teljes szolgálati időtartama alatt köteles a
részére biztosított ruházatot és felszerelést a rendeltetésének megfelelően használni, megőrzéséről, karbantartásáról gondoskodni.
18. A katona ruházatának és felszerelésnek meglétét a
kiképző és az ellátó parancsnokának terve szerint legalább
kéthavonta tételesen ellenőrizni kell. A hiányzó cikkek
pótlására csak hivatalos károkmány alapján kerülhet sor.
Kártérítési ügyben a Hjt. 169–182/A. § és a Magyar Honvédség hivatásos és szerződéses állományú katonái, valamint az önkéntes jelentkezés alapján tartalékos katonai
szolgálatot teljesítők kártérítési felelősségének egyes szabályairól szóló 18/2006. (VI. 27.) HM rendelet (a továbbiakban: R.) alapján kell eljárni.
19. A katonánál a ruházati szakanyagokban és a felszerelésekben keletkezett kár összegének megállapításakor –
tekintettel az R. 4. § (1) bekezdés b) pont előírásaira –, az
éves ruházati gazdálkodási árjegyzékben meghatározott
áfával növelt ár 50%-át, szándékos károkozás esetén
100%-át kell figyelembe venni, illetve alkalmazni.
20. Ez az intézkedés a közzététele napján lép hatályba.
21. Az intézkedés hatályba lépését követően a próbaidejét letöltött katonát (amennyiben eltérő mennyiségű és típusú ruházattal rendelkezik) az 1. számú mellékletben
meghatározott (táblázat 4-6. oszlop), a tényleges beosztásának megfelelő ruházati felszereléssel, a próbaidejét töltő
katonát (amennyiben eltérő mennyiségű és típusú ruházattal rendelkezik) az 1. számú mellékletben meghatározott
(táblázat 4. oszlop) felszereléssel kell ellátni vagy a felszerelést azzal kiegészíteni.
Dr. Füredi Károly s. k.,
HM VTI szakállamtitkár


text:
1809/2015. (XI. 10.) Korm. határozata az IMIR 2007–2013 informatikai rendszer finanszírozásához szükséges intézkedésekről.
A Kormány
 1. az  államháztartásról szóló 2011. évi CXCV. törvény 111/E.  § (3)  bekezdésében biztosított jogkörében eljárva
engedélyezi, hogy az  állam nevében a  Miniszterelnökség az  IMIR 2007–2013 informatikai rendszer működésének
támogatásához és fejlesztéséhez kapcsolódó vállalkozási szerződést – a  Magyarország 2015. évi központi
költségvetéséről szóló 2014. évi C. törvény 1.  melléklet XIX. Uniós fejlesztések fejezet, 2. Fejezeti kezelésű
előirányzatok cím, 7. Szakmai fejezeti kezelésű előirányzatok alcím, 1. EU támogatások felhasználásához szükséges
technikai segítségnyújtás jogcímcsoportja terhére – megkösse azzal, hogy a  kötelezettségvállalás összege
a 2016–2018. években nem haladhatja meg a bruttó 104 527 350 forintot,
Felelős: Miniszterelnökséget vezető miniszter
Határidő: azonnal 2. felhívja a  nemzetgazdasági minisztert, hogy az  1.  pontban meghatározott összeget a  2016–2018. évi központi
költségvetés tervezése során vegye figyelembe.
Felelős: nemzetgazdasági miniszter
Határidő: folyamatos Orbán Viktor s. k.,
 miniszterelnök


text:
1012/2010. (I. 22.) Korm. határozata a Nemzeti Ifjúsági Stratégia 2010–2011. évekre vonatkozó cselekvési tervéről.
1. A Kormány
a) elfogadja a Nemzeti Ifjúsági Stratégiáról szóló 88/2009. számú OGY határozat 2. c) pontjában foglalt feladatának
végrehajtása érdekében készített, a kormányhatározat mellékletét képező cselekvési tervet;
b) felhívja az érintett minisztereket, hogy a cselekvési tervben foglalt feladatok végrehajtásáról készítsenek
beszámolót, és azt 2012. január 31-éig küldjék meg a szociális és munkaügyi miniszternek;
c) felhívja a szociális és munkaügyi minisztert, hogy a b) pont szerinti beszámolók alapján 2012. március 31-éig
készítsen jelentést a Kormány számára a cselekvési tervben foglalt feladatok végrehajtásáról.
2. Ez a határozat a közzététele napján lép hatályba.
Bajnai Gordon s. k.,
miniszterelnök


text:
109/2010. (XII. 8.) ME határozata az Európa Tanács a gyermekek jogainak gyakorlásáról szóló, Strasbourgban, 1996. január 25-én kelt Egyezménye, az Európa Tanács a gyermekek szexuális kizsákmányolás és szexuális zaklatás elleni védelméről szóló, Lanzarote-ban, 2007. október 25-én kelt Egyezménye és az Európa Tanács a gyermekek örökbefogadásáról szóló, Strasbourgban, 2008. november 27-én kelt felülvizsgált Egyezménye végleges szövegének megállapítására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a honvédelmi miniszter és a külügyminiszter előterjesztése alapján
1. felhatalmazom a nemzeti erőforrás minisztert vagy az általa kijelölt személyt az Európa Tanács a gyermekek jogainak
gyakorlásáról szóló, Strasbourgban, 1996. január 25-én kelt Egyezménye, az Európa Tanács a gyermekek szexuális
kizsákmányolás és szexuális zaklatás elleni védelméről szóló, Lanzarote-ban, 2007. október 25-én kelt Egyezménye és
az Európa Tanács a gyermekek örökbefogadásáról szóló, Strasbourgban, 2008. november 27-én kelt felülvizsgált
Egyezménye (a továbbiakban: Egyezmények) bemutatott szövegének – a megerősítés fenntartásával történő –
végleges megállapítására;
2. felhívom a külügyminisztert, hogy az Egyezmények szövegének végleges megállapításához szükséges meghatalmazási
okiratot adja ki;
3. felhívom a nemzeti erőforrás minisztert, a közigazgatási és igazságügyi minisztert, valamint a külügyminisztert, hogy
az Egyezmények kihirdetéséről szóló törvény tervezetét az Egyezmények szövegének végleges megállapítását
követően terjesszék a Kormány elé.
Orbán Viktor s. k.,
miniszterelnök


text:
255/2008. (XII. 17.) KE határozata Pető Tibor rendkívüli és meghatalmazott nagykövet megbízás alóli felmentéséről.
Az Alkotmány 30/A. § (1) bekezdés c) pontjában foglalt
jogkörömben, a külügyminiszter előterjesztésére Pető
Tibor rendkívüli és meghatalmazott nagykövetet – érdemei elismerése mellett – felmentem a Magyar Köztársaság
kairói nagykövetségének vezetésére, valamint a Magyar
Köztársaság Szudánban és Eritrea Államban való képviseletére kapott megbízása alól.
Budapest, 2008. április 11. Sólyom László s. k.,
köztársasági elnök